Sokol Cikalleshi

Sokol Cikalleshi (lindur më 27 korrik 1990) është një futbollist profesionist shqiptar i cili luan si sulmues për klubin turk Akhisar Belediyespor dhe kombëtaren shqiptare.

Ai bëri debutimin si profesionist në vitin 2007 me klubin e qytetit të tij të lindjes, Besa, dhe në vitet në vazhdim pati disa periudha të shkurtër si i huazuar me klubet shqiptare Skënderbeu dhe Tirana si dhe me Incheon United në Korenë e Jugut. Në vitin 2013 ai u bashkua me Kukësin dhe shënoi 22 gola në të gjitha kompedicionet gjatë sezonit 2013–14, duke fituar kështu thirrjen e parë nga Shqipëria si dhe një transferim në Kroaci te Split.

Cikalleshi luajti vetëm një sezon në Kroaci para se të kalonte në Turqi në vitin 2015. Ai luajti fillimisht me İstanbul Başakşehir, por pati edhe disa periudha qëndrimi me Akhisar Belediyespor dhe Osmanlıspor. Ai e shpenzoi pjesën e parë të sezonit 2018–19 në huazim tek Göztepe në ligën e parë, para se në janar 2019 të rikthehej tek Akhisar në elitë.

Në lojtar i kombëtares, Cikalleshi u thirr për herë të parë në ekip nga  Gianni De Biasi në maj 2014. Më përpara, ai ka luajtur me ekipet e moshave, respektivisht me nën-19, nën-20 dhe nën-21. Ai ishte një nga 23 lojtarët që përfaqsuan Shqipërinë në UEFA Euro 2016.

Karriera me klube
Besa
Cikalleshi ka lindur në Kavajë dhe e nisi karrierën e tij me klubin e qytetit Besa. Ai bëri debutimin e tij si profesionst me skuadrën e parë në moshën 17 vjeça në ndeshjen e javës së fundit të sezonit 2007–08 kundër Teutës, duke hyrë si zëvëndësues në pjesën e dytë me Besën që fitoi 5–3. Cikalleshi ishte rregullisht pjesën e ekipit të parë në sezonin e ardhshëm dhe njëkohësisht luante edhe me ekipin nën-19, ku ishte edhe kapiten. Ai regjistroi 10 ndeshje në kampionat gjatë sezonit 2008–09, 8 prej të cilave si titullar. Në sezonin 2009–10, ai ishte pjesë e sulmit të ekipit sëbashku me lojtarët me përvojë si Daniel Xhafaj, Vioresin Sinani dhe Bledar Mançaku. Më 29 gusht 2009, Cikalleshi shënoi golin e parë si profesionist në fitoren 2–1 në transfertë ndaj Shkumbinit. Ai shënoi dy gola në 27 ndeshje në kampionat në sezonin 2009–10, me Besën që u rendit në vendin e dytë mbrapa Dinamos. Pavarësisht kësaj, ata arritën të fitonin Kupën e Shqipërisë për herë të dytë në histori; ky ishte trofeu i parë i Cikalleshit në karrierë. Ai dhuroi kontributin e tij në suksesin në kupë, duke shënuar dy herë në tetë paraqitje, përfshirë edhe golin e fitores në gjysëm-finalen ndaj Shkumbinit, që dërgoi Besën në finale, ku ata mposhtën Vllazninë. Cikalleshi shfaqi një formë të mirë sportive në pjesën e parë të sezonit 2010–11, duke shënuar 6 gola në 15 ndeshje, gjë që tërhoqi vëmëndjen e disa klubeve evropiane në merkaton e dimrit.

Huazimi te Skënderbeu
Në janar 2011, Cikalleshi pranoi të huazohej te Skënderbeu për pjesën e dytë të sezonit 2010–11. Pasi firmosi kontratën, ai udhëtoi me skuadrën në Antalya të Turqisë për të kryer fazën përgatitore për pjesën e dytë të sezonit. Ai nuk kaloi një periudhë të mirë aty duke u aktiviziuar në vetëm katër ndeshje por në fund u shpall kampion pasi ekipi fitoi titullin e Kategorisë Superiore.

Huazimi te Tirana
Cikalleshi u bashkua me Tiranën në formë huazimi për pjesën e dytë të sezonit 2011–12. Transferimi u zyrtarizua më 27 janar 2012 pas arritjes së një marrëveshje me klubin. Gjatë prezantimit, ai e cilësoi Tiranën si "mundësinë e jetës" për të luajtur. Ai bëri debutimin e tij me klubin në Kupën e Shqipërisë kundër Bylisit më 29 janar, duke u aktivizuar si zëvëndësues në minutën e 63të në vend të Klodian Duros me ndeshjen që u mbyll në barazim pa gola. Në kampionat, Cikalleshi shënoi dy gola në 13 ndeshje.

Huazimi te Incheon United
Në korrik 2012, Cikalleshi u huazua për herë të tretë në karrierën e tij, duke kaluar për gjashtë muaj në Korenë e Jugut te Incheon United. Ai luajti gjithsej gjashtë ndeshje me ekipin, përfshirë një si titullar. Ai u rikthye në Shqipëri në fillim të vitit të ri.

Kukësi
Në gusht 2013, Cikalleshi u transferua te Kukësi duke firmosur për një sezon. Ai debutoi me ekipin më 4 shtator në humbjen 1–0 kundër ekipit të sapongjitur në elitë Lushnjes. Goli i tij i parë për sezonin 2013–14 erdhi më 3 nëntor ndaj Flamurtarit, e cila u pasua nga një tjetër në ndeshjen e rradhës ndaj Laçit; Kukësi i fitoi të dy ndeshjet me rezultatin 2–1.

Cikalleshi vazhdoi me formën pozitive duke regjistruar golin e parë në kupë në fitoren 5–0 ndaj Naftëtarit, e cila u ndoq nga një gol në fitoren 2–1 ndaj ish ekipit të Tirana, që do të thoshte se ai kishte shënuar në katër ndeshjet e fundit të ekipit. Pasi nuk shënoi në fitoren 1–0 kundër Lushnjes më 23 nëntor, Cikalleshi u rikthye te rruga e rrjetës duke shënuar golin e fitores në suksesin 2–1 kundër Vllaznisë, duke mbajtur Kukësin në garë për titullin kampion. Ky ishte goli i tij i fundit për vitin 2013. Kukësi dhe Cikalleshi e nisën vitin 2014 duke barazuar 0–0 kundër Partizanit më 2 shkurt. Ky barazim solli edhe largimin e trajnerit Naci Şensoy. Ai u zëvëndësua nga Sulejman Starova, i cili fitoi ndeshjen e parë të si trajner i Kukësit, me ekipin që mposhti 2–1 Bylisin falë dopietës së Cikalleshit, i cili ja dedikoi golat trajnerit të ri.

Pas kësaj ndeshje, sulmuesi kavajas do të shënonte në shtatë ndeshje rresht ndërmjet kampionatit dhe kupës, duke regjistruar plot nëntë gola; ai e nisi serinë e golave në fitoren 3–2 ndaj Flamurtarit, më pas shënoi në fitoren 2–1 ndaj Bylis, këtë herë në kampionat, pas kësaj golin e vetëm në ndeshjen ndaj Laçit, për ta ndjekur me tre gola në dy ndeshje ndaj Tiranës, dhe më pas një tjetër dopietë në një tjetër fitore ndaj Flamurtarit.

Më 5 maj, Cikalleshi shënoi tregolëshin parë në karrierë në suksesin 4–1 kundër Lushnjes për ti siguruar Kukësit vendin e dytë në kampionat dhe kualfikimin për në Ligën e Evropës. I pranishëm në këtë ndeshje ishte Paolo Tramezzani, ndihmësi i trajnerit të ekipit kombëtar Gianni De Biasi, i cili e kishte dërguar personalisht atë për të parë Cikalleshin. Në lidhje me këtë, me Cikalleshi gjë tha: "Për mua është nder të vesh fanellën e kombëtares". Trembëdhjetë ditë më pas, ai luajti në finalen e Kupës së Shqipërisë ku Kukësi u mposht në Stadiumin Qemal Stafa nga Flamurtari me rezultatin 1–0.

Cikalleshi e mbylli sezonin e parë dhe të vetëm me Kuksin me 22 gola në të gjitha kompeticionet, ku 17 i shënoi në kampionat duke u shpall golashënuesi i dytë më i mirë i saj pas kroatit Pero Pejić. Në kupë ai regjistroi 5 gola në 9 ndeshje. Para largimit, Cikalleshi luajti dhe në dy ndeshjet e të Kukësit në Ligën e Evropës kundër Kairat. Pas eleminimit nga Liga e Europës, ai u largua nga Kukësi.

RNK Split
Më 31 korrik 2014, Cikalleshi la Shqipërinë për t'u transferuar te klubi kroat RNK Split që luante te Prva HNL për 100 mijë €, duke firmosur një kontratë tre vjeçare. Ai shënoi golin e parë me klubin më 19 gusht 2014 kundër NK Hrvace, në një ndeshje të vlefshme për Kupën e Kroacisë. Pas kësaj, ai shënoi një dygolësh në barazimin 2–2 kundër NK Lokomotiva në kampionat. Cikalleshi vazhdoi formën e tij të mirë me RNK Split duke shënuar golin e parë të ndeshjes dhe dhuroi assistin e golit të tretë në fitoren 3–0 kundër NK Osijek; gjithashtu në këtë ndeshje tifozët e klubit kishin bërë një banderolë për sulmuesin, ku shkruhej: 'Viva Sokol, viva Albania'.

Karriera ndërkombëtare
Pas një sezoni pozitiv me Kukësin, Cikalleshi mori ftesën e parë në kombëtaren shqiptare nga trajneri Gianni De Biasi në maj 2014 për tre ndeshjet miqësore respektivisht ndaj Rumanisë, Hungarisë dhe San Marinos. Ai luajti ndeshjen e parë më 31 maj kundër Rumanisë, duke luajtur në 45 minutat e para. Ai e konsideroi debutimin me kombëtaren një "ëndërr e realizuar". Cikalleshi u aktivizua 90 minuta në miqësoren e dytë ndaj Hungarisë dhe 63 në miqësoren e tretë ndaj San Marinos.

Cikalleshi ishte në listën e 24 lojtarëve të thirrur nga De Biasi për ndeshjen e parë kualifikuese të Euro 2016 kundër Portugalisë. Cikalleshi luajti që nga minuta e 82të duke zëvëndësuar autorin e golit Bekim Balaj në fitoren 1–0 në Aveiro, e para në histori ndaj Portugalisë.

Stili i lojës
Cikalleshi është një lojtar i zhdërvjellët , i cili është i njohur për aftësinë e tij për shënjestër dhe aftësitë e tij ajrore. Ai është gjithashtu një lojtar shumë i fortë në top, i cili është i aftë me të dy këmbët. Përveç kësaj, Cikalleshi është gjithashtu një lojtar i shkelqyer në ajër dhe konsiderohet si një kërcënim ajror.

Jeta personale
Më 12 tetor 2017, Cikalleshi u bë baba për herë të parë kur gruaja e tij lindi vajzën e parë të çiftit, të quajtur Rajna.

Statistikat e karrierës
Klube

+ Ndeshjet dhe golat sipas klubit, sezonit dhe kompeticionitKlubiSezoniLigaKupaEvropaTjetërGjithsejDivizioniNdshGolaNdshGolaNdshGolaNdshGolaNdshGolaBesa2007–08Kategoria Superiore10———102008–09100———1002009–1027262——3342010–11156111Të gjitha ndeshjet në UEFA Ligën e Evropës01Ndeshje në Superkupën e Shqipërisë01972012–1343———43Gjithsej57117320106714Skënderbeu (huazim)2010–11Kategoria Superiore4010——50Tirana (huazim)2011–12Kategoria Superiore13293——225Incheon United (huazim)2012K-League60———60Kukësi2013–14Kategoria Superiore30179520—41222014–15——20—20Gjithsej30179440—4321RNK Split2014–15Prva Liga321073——3913İstanbul Başakşehir2015–16Süper Lig2768720—37132016–17206330—1132017–1820—00—20Gjithsej316141050—5016Akhisar Belediyespor (huazim)2016–17Süper Lig14720——167Osmanlıspor2017–18Süper Lig25642——2982018–19TFF First League1000——10Gjithsej26642——308Göztepe (huazim)2018–19Süper Lig7032——102Akhisar Belediyespor2018–19Süper Lig13153——1842019–20TFF First League26800——2682020–210000——00Gjithsej39953——4412Gjithsej karriera2596861311101033299

Kombëtarja

+ Ndeshjet dhe golat sipas ekipit kombëtar dhe vititEkipi kombëtarVitiNdshGolaShqipëria201470201581201671201740201820201964202011Gjithsej357

Golat me kombëtaren
. Rezultatet e Shqipërisë të listuara të parat, kolonat e golave tregojnë rezultatin pas çdo goli të shënuar nga Cikalleshi.
+ Golat me kombëtaren sipas datës, vendit, ndeshjes, kundërshtarit, rezultatit dhe kompeticionitNr.DataVendiNdshKundërshtariGoliRezultatiKompeticioni116 nëntor 2015Stadiumi Qemal Stafa, Tiranë, Shqipëri16 Gjeorgjia2–22–2Ndeshje miqësore229 mars 2016Stade Josy Barthel, Route d'Arlon, Luksemburg18 Luksemburgu2–02–0311 qershor 2019Elbasan Arena, Elbasan, Shqipëri31 Moldavia1–02–0Kualifikueset e UEFA Euro 202047 shtator 2019Stade de France, Saint-Denis, Francë32 Franca1–41–4 510 shtator 2019Elbasan Arena, Elbasan, Shqipëri33 Islanda4–24–2614 tetor 2019 Zimbru Stadium, Chișinău, Moldavi35 Moldavia1–04–074 shtator 2020Stadiumi Dinamo, Minsk, Bjellorusi36 Bjellorusia1–02–0UEFA Liga e Kombeve C 2020–21 

 Trofe 
Besa Kavajë
 Kupa e Shqipërisë: 2009–10
 Superkupa e Shqipërisë: 2010

Skënderbeu Korçë
 Kategoria Superiore: 2010–11

 Referime 

 Lidhje të jashtme 
Sokol Cikalleshi te kleague.com
Profili te Soccerway.com
Profili te UEFA.com

Kategoria:Lindje 1990
Kategoria:Njerëz që jetojnë
Kategoria:Futbollistë shqiptarë
Kategoria:Futbollistë në kombëtaren shqiptare
Kategoria:Futbollistë në KS Besa
Kategoria:Futbollistë në KF Skënderbeu
Kategoria:Futbollistë në KF Tirana
Kategoria:Futbollistë në Incheon United F.C.
Kategoria:Futbollistë në FK Kukësi
Kategoria:Futbollistë në RNK Split
Kategoria:Futbollistë në Kategoria Superiore
Kategoria:Futbollistë në K League
Kategoria:Futbollistë në Prva HNL
Kategoria:Futbollistë në Süper Lig
Kategoria:Futbollistë në UEFA Euro 2016